CELEX: 32013R1059
Language: hu
Date: 2013-10-29 00:00:00
Title: A Bizottság 1059/2013/EU végrehajtási rendelete ( 2013. október 29. ) a Saccharomyces cerevisiae MUCL 39885 készítmény hízómarhák takarmány-adalékanyagaként történő engedélyezéséről és a 492/2006/EK rendelet módosításáról (az engedély jogosultja a Prosol SpA)  EGT-vonatkozású szöveg

31.10.2013   
            
            
               HU
            
            
               Az Európai Unió Hivatalos Lapja
            
            
               L 289/30
            
         A BIZOTTSÁG 1059/2013/EU VÉGREHAJTÁSI RENDELETE
   (2013. október 29.)
   a Saccharomyces cerevisiae MUCL 39885 készítmény hízómarhák takarmány-adalékanyagaként történő engedélyezéséről és a 492/2006/EK rendelet módosításáról (az engedély jogosultja a Prosol SpA)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újbóli értékelését.
            
         
               (2)
            
            
               A hízómarhák esetében a 492/2006/EK bizottsági rendelet (3) a 70/524/EGK irányelvnek megfelelően időbeli megkötés nélkül engedélyezte a Saccharomyces cerevisiae MUCL 39885 takarmány-adalékanyagként való használatát. Az említett készítményt ezt követően az 1831/2003/EK rendelet 10. cikke (1) bekezdésének b) pontja szerint meglévő termékként felvették a takarmány-adalékanyagok nyilvántartásába.
            
         
               (3)
            
            
               A Saccharomyces cerevisiae MUCL 39885 készítmény használatát továbbá kocák esetében a 896/2009/EK bizottsági rendelet (4), tejelő tehenek és lovak esetében az 1119/2010/EU bizottsági rendelet (5), és elválasztott malacok esetében a 170/2011/EU bizottsági rendelet (6) engedélyezte tíz évre.
            
         
               (4)
            
            
               Az 1831/2003/EK rendelet 10. cikke (2) bekezdésének megfelelően és a rendelet 7. cikkével összefüggésben az említett készítmény hízómarhák takarmány-adalékanyagaként való újraértékelésére vonatkozóan kérelmet nyújtottak be, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják be. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (5)
            
            
               Az Európai Élelmiszerbiztonsági Hatóság (a továbbiakban: Hatóság) 2013. március 13-i véleményében (7) arra a következtetésre jutott, hogy a javasolt felhasználási feltételek mellett a Saccharomyces cerevisiae MUCL 39885 készítmény nincs káros hatással sem az állati és emberi egészségre, sem pedig a környezetre, és használata növelheti az állatok végleges testtömegét, a takarmánybevitel-súlygyarapodás arányát, valamint az átlagos napi súlygyarapodást. A Hatóság szerint nem szükséges a forgalomba hozatalt követő nyomon követésre vonatkozó különleges követelményeket elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.
            
         
               (6)
            
            
               A Saccharomyces cerevisiae MUCL 39885 készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az 1831/2003/EK rendelet szerinti új engedély megadása következtében az 492/2006/EK rendeletben szereplő, a Saccharomyces cerevisiae MUCL 39885 készítményre vonatkozó rendelkezéseket el kell hagyni. A 492/2006/EK rendeletet ezért ennek megfelelően módosítani kell.
            
         
               (8)
            
            
               Mivel semmilyen biztonsági ok nem indokolja az engedélyezési feltételek módosításának azonnali alkalmazását, átmeneti időszakot kell biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.
            
         
               (9)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   A 492/2006/EK rendelet II. mellékletének E 1710 EK-sorszámú bejegyzését – adalékanyag: Saccharomyces cerevisiae MUCL 39885 – el kell hagyni.
   3. cikk
   A mellékletben szereplő anyag és az azt tartalmazó takarmányok, amelyeket 2014. május 19. előtt állítottak elő és címkéztek fel a 2013. november 19. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 29-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  A Tanács 1970. november 23-i 70/524/EGK irányelve a takarmány-adalékanyagokról (HL L 270., 1970.12.14., 1. o.)
   
      (3)  A Bizottság 2006. március 27-i 492/2006/EK rendelete a takarmányokban lévő egyes adalékanyagok végleges engedélyezéséről (HL L 89., 2006.3.28., 6. o.).
   
      (4)  A Bizottság 2009. szeptember 25-i 896/2009/EK rendelete a Saccharomyces cerevisiae MUCL 39885 takarmány-adalékanyagként kocák esetében történő új felhasználásának engedélyezéséről (az engedély jogosultja: Prosol S.p.A.) (HL L 256., 2009.9.29., 6. o.).
   
      (5)  A Bizottság 2010. december 2-i 1119/2010/EU rendelete a Saccharomyces cerevisiae MUCL 39885 készítmény tejelő tehenek és lovak takarmány-adalékanyagaként történő engedélyezéséről (az engedély jogosultja: Prosol SpA) és az 1520/2007/EK rendelet módosításáról (HL L 317., 2010.12.3., 9. o.).
   
      (6)  A Bizottság 2011. február 23-i 170/2011/EU rendelete a Saccharomyces cerevisiae MUCL 39885 készítmény (elválasztott) malacok takarmány-adalékanyagaként történő engedélyezéséről (az engedély jogosultja a Prosol SpA) és az 1200/2005/EK rendelet módosításáról (HL L 49., 2011.2.24., 8. o.).
   
      (7)  EFSA Journal 2013; 11(4):3174.
   
      MELLÉKLET
      
                  Az adalék azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: bélflóra-stabilizálók
                  
               
            
                  4b1710
               
               
                  Prosol S.p.A
               
               
                  
                     Saccharomyces cerevisiae MUCL 39885
               
               
                  
                               
                           
                           
                              
                                 Az adalékanyag összetétele:
                              
                                 Saccharomyces cerevisiae MUCL 39885 készítmény
                              amely legalább az alábbi mennyiségeket tartalmazza:
                              Por: 1 × 109 CFU/g adalékanyagot
                              Szilárd formában
                           
                        
                               
                           
                           
                              
                                 A hatóanyag jellemzése:
                              
                                 Saccharomyces cerevisiae MUCL 39885 életképes sejtjei
                           
                        
                               
                           
                           
                              
                                 Analitikai módszer
                                  (1)
                              
                              Számlálás: glükóz élesztőkivonat-klóramfenikol-agart alkalmazó lemezöntéses módszer (EN15789:2009)
                              Azonosítás: polimeráz láncreakció (PCR) módszer
                           
                        
               
                  Hízómarha
               
               
                  —
               
               
                  4 × 109
                  
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási körülményeket és a pelletálási stabilitást.
                           
                        
                              2.
                           
                           
                              Minimális ajánlott adalékanyag-tartalom naponta marhánként: 3,6 × 1010 CFU.
                           
                        
                              3.
                           
                           
                              Biztonsági előírás: kezeléskor védőszemüveg és kesztyű viselése kötelező.
                           
                        
               
                  2023. november 19.
               
            
         (1)  Az analitikai módszerek részletes leírása a referencialaboratórium honlapján található:http://irmm.jrc.ec.europa.eu/EURLs/EURL_feed_additives/Pages/index.aspx